
Imam Ahmad bin Hanbal & (wafat 241 H), 
Konsisten Mengamalkan Sunnah 


Ahmad bin Hanbal dilahirkan di 
Baghdad, pada bulan Rabiul Awal tahun 164 Hijrah (780 Masihi), iaitu setelah ibunya 
berpindah dari bandar 'Murwa' tempat tinggal ayahnya. 

Sifat-sifat Imam Ahmad bin Hanbal 

Imam Ahmad bin Hanbal adalah seorang yang tinggi badannya, warna 
kulitnya hitam kemerahan, beliau gemar memakai inai dan memakai pakaian yang 
kasar dan memakai serban, kurang memakan makanan, beliau tidak berpeluang 
memakan makanan yang bermacam-macam pada kebanyakan makanannya dimasukkan 
cuka, beliau mengambil wudhuk tanpa pertolongan orang lain dan beliau membeli 
kasut dari kayu atau lain-lainnya serta dibawanya sendiri dan beliau duduk di atas 
hamparan yang lama sehingga carik-carik. 

Imam Ahmad adalah seorang yang kuat ingatan, seorang yang faham dengan 
apa yang dihafaznya, juga beliau seorang yang bersifat sabar dan mempunyai azam 
dan juga selalu berkemahuan yang kuat, tetap dengan pendirian, tidak riak dan selalu 
menjauhi dari bergurau senda sehingga manusia lain tidak berani bergurau-senda di 
kala beliau ada bersama. 

Dari Hujung Pena Ke Pintu Kubur 

Imam Ahmad menuntut ilmu sepanjang hayatnya. Beliau tetap dengan 
mempelajari hadis sehinggalah beliau menjadi seorang imam. Sesetengah daripada 
manusia pernah berkata kepadanya disebabkan kehairanan dengan ketetapannya 
dalam menuntut ilmu sekalipun beliau sudah menjadi ketua dan tinggi kedudukannya, 
kata mereka: "Sehingga bilakah lagi engkau hendak menunutut ilmu pada hal engkau 
sudah menjadi imam bagi seluruh umat Islam? Imam Ahmad 4® menjawab dengan 
berkata: "Dari hujung pena sehinggalah ke pintu kubur!" 

Alangkah tingginya percakapannya! la adalah suatu percakapan yang mengkagumkan 
seluruh manusia dan seluruh alam, la adalah pengajaran yang mulia dari ajaran Islam 
yang mengajarkan kita bahawa ilmu itu dituntut dari buaian sehinggalah ke liang 
lahad. Menuntut ilmu adalah sesuatu kegemaran yang tidak dijemu-jemu. Imam 
Ahmad 4® adalah orang yang menggunakan dakwat, pena, kertas di sepanjang 
hidupnya sebagaimana penyambungan kepada pelajarannya. 

Imam Ahmad 4® menguatkan lagi tujuan-tujuan percakapannya yang di atas, dengan 
katanya: "Aku menuntut ilmu sehingga aku masuk ke lubang kubur." 

Alangkah baiknya bagi tiap-tiap orang penuntut jika mereka meletakkan kata-kata 
Imam Ahmad di hadapan mereka di setiap waktu: Dari hujung pena ke lubang 
kubur! 

Percakapan Imam Ahmad 4» di atas boleh jadi dirujukkan kepada percakapan yang 
digunakan oleh ahli-ahli akal dan fikir terhadap ahli-ahli hadis dan nakl, mengikut 
yang lahir kepada kita bahawa mereka menamakannya 'Ashabul Mahabir' sebagai 
menunjukkan bahawa mereka tidak hanya berpegang kepada akal fikiran sahaja 
bahkan mereka berpegang kepada tulisan-tulisan yang disalin dari buku-buku, mereka 
menuruti atau mempelajari hadis-hadis serta menulisnya dan dikatakan juga mereka 
adalah 'Hasywiyyah' perkataan Al-Hasy, ertinya ialah percakapan yang tinggi. 

Konsisten Mengamalkan Sunnah 

Di masa hidup Imam Ahmad <&>, beliau sangat konsisten dalam mengamalkan 
sunnah Rasulullah %. Muridnya, Imam Abu Daud ^ mengatakan: "Aku melihat Imam 
Ahmad apabila menghantar jenazah, ketika mendekati pemakaman, menanggalkan 
sandalnya." 

Imam Ahmad 4* mengamalkan sunnah ini berdasarkan hadis di bawah ini: 

"Ketika Rasulullah % berjalan bersama Basyri, pandangannya terbentur pada seorang 
yang sedang berjalan di perkuburan dengan memakai sandalnya, kemudian Baginda % 
menegurnya: "Wahai si pemakai sandal, celakalah engkau! Tanggalkanlah kedua 
sandalmu." Orang itu kemudian menoleh dan ketika diketahuinya bahawa yang 
menegur adalah Rasulullah M, segera saja dia tanggalkan kedua sandalnya." (Riwayat 
Abu Daud, An-Nasa'i, Ibnu Majah, Ibnu Abi Syaibah dan Al-Hakim dengan sanad yang 
sahih). 

Syeikh Al-Albani berkata di atas sikap Imam Ahmad mengamalkan sunnah ini: "Semoga 
Allah menganugerahkan kepadanya rahmat, betapa konsistennya orang ini dalam 
mengikuti As-Sunnah." 

Abu Hatim 4» pernah berkata: "Jika kamu dapati seseorang yang mengasihi Ahmad bin 
Hanbal 4® maka ketahuilah orang itu adalah dari ahli Sunnah." 

Dihormati Oleh Jin 

Diceritakan bahawa pada suatu hari Imam Ahmad 4® sedang duduk-duduk di 
masjidnya. Tiba-tiba datang seorang teman rapatnya yang diutus oleh Khalifah Al- 
Mutawakkil. 

"Wahai Imam! Di rumah Amirul Mukminin ada seorang jariah baginda yang sedang 
dirasuk syaitan, Baginda telah mengutus saya untuk meminta tuan agar berdoa untuk 
kesihatannya." kata teman Imam Ahmad itu. 

Imam Ahmad memberikan sepasang terompah kayu kepada temannya sambil berkata: 
"Pergi ke rumah Amirul Mukminin dan duduklah di sisi kepala jariah yang sedang sakit 
itu, kemudian katakan kepada jin: "Wahai jin! Imam Ahmad berkata kepadamu, "Yang 
mana satu yang engkau suka, engkau keluar dari tubuh jariah ini atau aku tampar 
engkau dengan terompah ini sebanyak tujuh puluh kali." 

Orang itu pun pergi ke rumah khalifah dengan membawa terompah kayu dari Imam 
Ahmad <&>. Kemudian dia duduk di sisi kepala si jariah dan mengucapkan perkataan 
seperti yang diucapkan oleh Imam Ahmad 4 ». 

Maka berkatalah jin yang merasuk melalui lisan si jariah: "Aku mendengar dan taat 
kepada Imam Ahmad. Sekiranya beliau menyuruh aku keluar dari negeri Irak inipun, 
nescaya aku keluar." 

Kemudian jin itu berkata lagi: "Kerana beliau adalah seorang yang taat kepada Allah, 
sedangkan barangsiapa yang taat kepada Allah, dia akan dipatuhi oleh segala 
sesuatu." 

Lepas berkata demikian, jin itu keluar dan jariah sembuh sebagaimana sedia kala dan 
melahirkan beberapa anak dari khalifah. 

Beberapa tahun kemudian, Imam Ahmad *&> meninggal dunia. Tiba-tiba jin itu datang 
lagi dan merasuk tubuh jariah buat kali kedua. Kerana Imam Ahmad sudah tidak 
ada, khalifah menyuruh teman Imam Ahmad 4» agar berbuat seperti ketika masih ada 
Imam Ahmad <&>. Maka teman itu duduk di sisi kepala jariah yang sakit dengan 
memegang terompah kayu dari Imam Ahmad 4®. 

"Hai jin! Keluarlah engkau. Kalau tidak, engkau kupukul dengan terompah ini sebanyak 
tujuh puluh kali." kata orang itu. 

Tiba-tiba jin itu menjawab melalui mulut jariah yamg dirasuknya: "Aku tidak akan 
tunduk kepadamu dan tidak akan keluar dari sini. Adapun Imam Ahmad adalah 
seorang yang taat kepoada Allah, maka aku diperintah untuk tunduk kepadanya." 

Maka tetaplah jin itu di tubuh si jariah, kerana dia tahu yang menyuruh keluar bukan 
Imam Ahmad ■#>, sebab beliau telah meninggal dunia. 

Sakit dan Wafatnya Dihadiri Ramai Orang 

Menjelang wafatnya, beliau jatuh sakit selama sembilan hari. Mendengar sakitnya, 
orang-orang pun berdatangan ingin menjenguknya. Mereka berdesak-desakan di depan 
pintu rumahnya, sampai-sampai sultan menempatkan orang untuk berjaga di depan 
pintu. Akhirnya, pada permulaan hari Jumaat tanggal 12 Rabiul Awal 241 H (855 
Masihi), beliau menghadap kepada Rabbnya menjemput ajal yang telah ditentukan 
kepadanya. Beliau wafat dalam usia 77 tahun. 

Kaum Muslimin bersedih dengan kepergian beliau. Tak sedikit mereka yang turut 
menghantar jenazah beliau sampai beratusan ribu orang. Ada yang mengatakan 700 
ribu orang, ada pula yang mengatakan 800 ribu orang, bahkan ada yang mengatakan 
sampai satu juta lebih orang yang menghadirinya. Semuanya menunjukkan bahawa 
sangat banyaknya mereka yang hadir pada saat itu demi menujukkan penghormatan 
dan kecintaan mereka kepada beliau. Beliau pernah berkata ketika masih sihat, 
"Katakan kepada ahlu bid'ah bahawa perbezaan antara kami dan kalian adalah 
(tampak pada) hari kematian kami." 

Bersiar-Siar Di Syurga 

Setelah Imam Ahmad 4= wafat salah seorang teman yang juga muridnya bermimpi 
melihat beliau berjalan bersiar-siar dalam keadaan riang gembira. 

"Wahai saudaraku! Engkau berjalan dalam keadaan riang gembira seperti ini?" tanya 
temannya. 

"Beginilah cara berjalan khadam-khadam Allah di dalam syurga Darussalam." jawab 
Imam 

Ahmad. "Apa yang telah Allah buat kepadamu?" tanya temannya lagi. 

"Allah telah mengampunkan aku dan diberinya aku sepasang kasut yang terbuat dari 
emas. Dia (Allah) berkata kepadaku: "Inilah balasan untukmu yang telah berani 
berkata bahawa Al-Quran itu Kalamullah yang diturunkan oleh Allah itu bukan 
makhluk." Kemudian Dia berkata lagi: Wahai Ahmad! Pergilah ke mana-mana tempat 
yang engkau suka." 

Maka aku pun masuk ke dalam sebuah taman, di situ aku berjumpa dengan Sufyan At- 
Tsauri. Dia memakai sayap berwarna hijau sedang terbang dari satu pokok ke pokok 
lain. Aku mendengar dia sedang membaca ayat al-Quran: 

"Segala puji bagi Allah yang telah memenuhi janjiNya kepada kami dan telah 
mewariskan kepada kami tempat ini sedang kami (diperkenankan) menempati tempat 
dalam syurga di mana saja yang kami kehendaki, maka syurga itulah sebaik-baik 
balasan bagi orang yang beramal." (Az-Zumar: 74) 

"Kemudian bagaimana pula khabar si Abdul Wahid Al-Waraq?" tanya temannya. 

"Aku telah melihatnya sedang berada di lautan cahaya di atas kenderaan cahaya juga 
sedang menziarahi Tuhannya Yang Maha Pengampun." 

"Lalu bagaimana dengan khabar Bisyr Al-Khafi?" 

"Aduh...! Aku telah melihatnya sedang berada di hadapan Maha Agung. Dia berkata 
kepadanya: "Makanlah wahai orang yang tidak makan di dunia, minumlah wahai orang 
yang tidak merasakan keseronokan di dunia." 

Hanya sampai sekian mimpi teman Imam Ahmad hingga dia terjaga dari tidurnya. 
(Gambar di atas, Musnad Imam Ahmad bin Hanbal, karya Imam Ahmad yang terkenal) 

